Nomalizo Leah Tutu

Nomalizo Leah Tutu e ji ɖo Shenxane ɖo azan 14ɔ kɔnyásun xwe 1933 tɔn mɛ ɔ, toxoɖɔtɔ Tofɔligbe Afrika tɔn wɛ bo nyi asúkúsi Desmond Tutu tɔn.

 Gbɛ tɔn 
Nomalizo Leah Shenxane è jì i ɖò azǎn 14ɔ kɔnyásun xwe 1933 tɔn gbè ɖò Krugersdorp ɖò Tofɔligbé Afrikato tɔn. É da Desmond Tutu ɖò azǎn 2ɔ liyasun xwe 1955 tɔn gbè. Ye ɖó vǐ ɛnɛ : Trevor Thamsanqa, Theresa Thandeka, Naomi Nontombi kpo Mpho Andrea kpo, bɔ ye bi yi azɔmɛ ɖo  Waterford Kamhlaba ɖo Swaziland to mɛ. ye ɖo vǐvú tɛ́nmɛ : Palesa Tutu kpo Lizo Tutu kpo bɔ Trevor wɛ ji, Xabiso Gxashe bɔ Thandeka wɛ ji, Tebogo Joy Ngoma, Nompumelelo Ngomane kpo Mpilo Ngomane kpo bɔ Naomi wɛ ji, kpodo Nyaniso Burris kpo Onalena Burris kpo bɔ Mpho wɛ ji. Ye vɔ́ alɔwliwli sín akpá yetɔn lɛ dó ɖò 2015 ɖò Orlando toxo Soweto tɔn mɛ. È w’azɔ̌ n’i ɖ'alinmɛ ɖò 2016. 

 Azɔwiwa gbɛ tɔn 
Leah Tutu nyí mɛ̌si bo lɛ́ nyí lanmɛnanɔganji'zɔwatɔ. Ðò xwè 1970 kpo 1972 kpo vlamɛ ɔ, é wà azɔ̌ ɖi alɔgɔnu wegbojinɔtɔ ɖaxó kplɔnyiji'alavɔ Botswanato tɔn, Lesothoto tɔn kpo Swazilandto tɔn kpo tɔn. É wɛ ɖó gbɛ̌ta mɛ e nɔ w’azɔ̌ xwégbe'zɔ ɖò Tofɔligbé Afrikato tɔn é ayǐ xa mɛɖevo. É nyí gǎn nú tuto e nɔ kpé nukún dó xwegbe'zɔwatɔ kpo azɔwatɔ azɔxwe Tofɔligbé Afrikato tɔn e nɔ wa azɔ nu gbɛtɔ wunmɛ ɖokpo lɛ tɔn sín 1976 wa yi jɛ 1984. É ɖó fífázɔ́watɛn Desmond Tutu tɔn ayǐ ɖò 1988 xa mɛɖevo. É nɔ xwlé xóɖiɖɔ mɛ ɖò yɛhwexɔ gègě kpo gbɛ̌ta nyɔnu lɛ tɔn lɛ kpo mɛ.

 Susu e xɔ nii e 
Ðò 2000 ɔ, kplɔnyiji'alavɔ to tɔn Louis tɔn ɔ na ɛ kpo asú tɔn kpo nukplɔnmɛtɔ ɖaxó susunɔ wema tɔn. Ðò 2009 ɔ, é kpo asú tɔn kpo yí Mattie J.T. Stepanek fífázɔ́watɔ́ sín ajɔ ɔ ɖo tuto sɔɖ'ayi 'We Are Family' si.

 Dodo tɔn